**Күні:** 03.02.17 ж

**Пәні:** Қазақ тілі

**Сынып**: 4
**Сабақтың тақырыбы:** Осы шақ
**Сабақтың мақсаты:**
**1. Білімділік:** Оқушыларды осы шақ етістіктерімен таныстыру, осы шақтағы етістіктер іс – әрекеттің сөйлеу сәтінде болып жатқанын білдіретінін ұғындыру, сұрақтары мен, жалғауларын таныстыру; сөйлеу дағдысын жетілдіру.
**2. Дамытушылығы:** Оқушылардың білім, білік дағдысын, сауаттылығын, тіл байлығын, ой - өрісін, берілген тапсырмаларды өз беттерімен түсініп орындау қабілеттерін дамыту.
**3. Тәрбиелік:** Оқушыларды белсенділікке, қызығушылыққа, іздемпаздыққа тәрбиелеу.
**Сабақты көрнекілігі:** оқулық,карточкалар,кестелер.

**Сабақтың түрі:** Топпен жұмыс,жекелей жұмыс.
**Сабақтың әдісі:** Түсіндіру, талдау, әңгімелеу, сұрақ - жауап, көрнекілік,топпен жұмыс, т. б.

**Пәнаралық байланыс:** дүниетану, математика.

**Сабақтың барысы:**

**1.Қызығушылықты ояту:**

**А) Ой ашар:**

Тың еңкейме, қатты кетпе,шалқаңа.

Салмақ салма,беліңе не арқаңа

Зейінді бол оқығанда ,жазғанда.

Түзу,еркін,тыныш отыр партада.

**-**Сәлеметсіңдер ме,оқушылар!

-Қалдарың қалай?

- «Психологиялық ахуал»

-Сыныпта кім кезекші?

-Бүгін сабақта кім жоқ?

Оқушы назарын сабаққа аудару.

-Жақсы балалар,ендеше сабағымызға дайындалайық.
**Ә). Үй тапсырмасын тексеру:**

31 беттегі 6-жаттығу. Өлеңді жаттап ал.

Өлеңнен етістіктерді тауып,олардың қай шақта тұрғанын айт.

**Тыңдаймын,сыйлаймын** етісьіктерін үш жақта жіктеп жаз.

**Б) Жаңа сабақ:** «Сан жұмбақ» шешу.

45/15=3 Ы 640-620=20 Қ

36/3/12 С 15\*4=60 А

25\*3=75 О 36+25=61 Ш

Осы шақ, Настоящее время, Present Simple.

В) Суретпен жұмыс:

-Осы қимылдар қай шақта айтылып тұр?

Айдос сабақ оқып отыр. Елнар жуынып жатыр. Айдын таңғы ас ішіп отыр. Жаттығу жасап жатыр. Шашын тарап жатыр.Киініп жатыр.

-Осы шақта.

 **Ереже:**

Осы шақ етістіктері сөйлеп тұрған кездегі іс әрекетті білдіреді.Мысалы: күліп отыр,жүгіріп жүр,тоқтап тұр.Осы шақ етістіктері не істеп отырмын? (жатырмын,жүрмін,тұрмын)Не істеп отырсың?(жатырсың,отырсың,тұрсың)не істеп отыр? (жатыр,отыр,тұр)деген сұрақтарға жауап береді.

**II.Мағынаны тану:**

В)Оқулықпен жұмыс. (Ауызша)

**1-жаттығу:** Екі бағанадағы сөйлемдерді салыстырып оқы.

|  |  |
| --- | --- |
| )Мерей кітап оқып отыр.2)Үстел үстінде бірнеше кітап жатыр.3)Сырттан ойнаған балалардың дауыстары естіліп тұр. | 1)Мерей кешке кітап оқиды.2)Мен ертең кеш жатамын.3)Марат есейгенде суретші болады. |

Іс әрекеттің қазір болып жатқанын білдіретін етістікті тап.

**2-жаттығу: (** Жазбаша топқа бөліп беру)Төмендегі етістіктерді жекеше,көпше түрде жіктеп жаз.

Оқып отыр,ұшып жүр,жазып жатыр.

Етістіктердің қай шақта тұрғанын анықта.

Мысалы:

  **Жекеше:**  **Көпше:**

 1ж.Мен оқып отырмын. 1ж. Біз оқып отырмыз.

 2ж.Сен оқып оытрсың. 2ж.Сендер оқып отырсыңдар

 Сіз оқып отырсыз. Сіздер оқып отырсыздар

 3ж.Ол оқып отыр. 3ж.Олар оқып отыр.

**3-жаттығу:** Жұмбақты жаттап алып,дәптерге жаз.Шешуін тап.

 Ине бел,қылқа мойын,қара батыр,

 Қара тауды арқалап бара жатыр.

 ( Құмырсқа)

Етістіктің қай жақта,қай шақта тұрғанын айт.

**Сергіту сәті:**

1,2,3,

Бойға жинап күш.

Қолға қалам аламын,

Әдемілеп жазамын.

**Г)Дәптермен жұмыс:4-жаттығу**: Берілген етістіктерді осы шаққа айналдырып,оларды қатыстырып сөйлем құрастырып жаз.

Сыпыр,сүрт,жу.

Мысалы:Айжан үй сыпырып жатыр.Апатайым үйдің едендерін сүртуде.Анам кір жуып жатыр.

**5-жаттығу:** Көп нүктенің орнына тиісті сөзді тауып,осы сөздерді қатыстырып бірнеше сөйлем құрастыр.

оқып айтып билеп

жазып отыр жаттап жүр киініп тұр

салып жуып сатып

Етістіктердің қай шақта,қай жақта тұрғанын анықта.

**III.Ой толғаныс:**

**А)**Сабақты бекіту:

 **Семантикалық карта:**

|  |  |  |  |
| --- | --- | --- | --- |
| **Мысалдар** | **Осы шақ** | **Өткен шақ** | **Келер шақ** |
| Жыртып жүр | **+** |  |  |
| Жазып отыр | **+** |  |  |
| Барар |  |  | **+** |
| Келмекші |  |  | **+** |
| Айтыппын |  | **+** |  |
| Оқыған едік |  | **+** |  |
| Келесіңдер |  |  | **+** |
| Барғанмын |  | **+** |  |
| Келіп отыр | **+** |  |  |
| Келіп кетпек |  |  | **+** |

**6.Үйге тапсырма:** Оқушылардың күнделіктерін ашқызып,жазғызу.

Оқушыларға түсіндіріп беру.

Үй тапсырмасына 6-жаттығу.Өлеңді түсініп оқы.Өлеңнен осы шақтағы етістіктерді тауып,оларды көшіріп жаз.Өлеңде аталған жануарлардың қайсысы Қызыл кітапқа енген?

**Ақық қар,зау бетте** дегенді қалай түсінесің?

**7.Бағалау:** Сабаққа белсене қатысқан оқушыларды бағалау.Түсіндіре отырып бағалау.